En lettisk mand fik konfiskeret sin firmabil af politiet, da han blev taget i spritkørsel.

En 37-årig lettisk mand fra Brovst kom i nat i problemer. Manden, der kørte i en firmabil, kørte pludselig af vejen og ned i en grøft. Politiet blev adviseret om hændelsen, og da de kom derud, foretog de en alkometertest på manden. Den viste en promille på 3,4. Ifølge sundhed.dk påvirker en promille af den størrelse kroppen i særlig stor grad. En promille mellem 3,00 og 3,9 kan medføre bedøvelse, bevidstløshed og koma. Bil blev konfiskeret Den 37-årige mand blev straks taget med på stationen, og bilen blev konfiskeret. Han afventer nu, at hans promille skal falde. Når det er sket, skal han afhøres og have taget blodprøver, der kan fastlægge hans nøjagtige promille.